
	UKMERGĖS RAJONO SAVIVALDYBĖS
TARYBA

	

	NUOTOLINIO ŠVIETIMO, KULTŪROS, SPORTO IR JAUNIMO REIKALŲ KOMITETO

	POSĖDŽIO PROTOKOLAS



	2020 m. gegužės 19 d. Nr. 27-7
Posėdis vyko nuotoliniu būdu.

	



Posėdis įvyko 2020 m. gegužės 19 d. 15.00–17.00 val. 
Posėdžio pirmininkas – Andrius Kalesnikas, komiteto pirmininkas.
Posėdyje dalyvavo komiteto nariai: Audronė Augustėnienė, Andrius Kalesnikas, Aušrinė Stočkutė, Danutė Užkurėlytė. 

Posėdyje taip pat dalyvavo:
Rolandas Janickas, savivaldybės meras; 
Dalė Steponavičienė, administracijos direktoriaus pavaduotoja;
Savivaldybės administracijos skyrių vedėjai ir specialistai, pristatantys Ukmergės rajono savivaldybės tarybai teikiamus svarstyti klausimus.

DARBOTVARKĖ:
1. Dėl Ukmergės rajono savivaldybės tarybos 2020 m. gegužės 28 d. posėdžiui teikiamų sprendimų projektų svarstymo.
Pranešėjai – savivaldybės administracijos skyrių vedėjai ir specialistai.  
	
SVARSTYTA. Ukmergės rajono savivaldybės tarybos 2020 m. gegužės 28 d. posėdžiui teikiamų sprendimų projektų svarstymas.
Pranešėjai – savivaldybės administracijos skyrių vedėjai ir specialistai. 

1. Dėl tikslinės pašalpos skyrimo.
Pranešėja – Asta Leonavičienė, Socialinės paramos skyriaus vedėja.
Audronės Augustėnienė siūlė į Socialinės paramos skyrimo komisijos sudėtį deleguoti vieną iš Tarybos narių, dirbančių medicinos srityje.
Diskutuota dėl pašalpos skyrimui teikiamų dokumentų vertinimo; dėl poreikio ir galimybių viešinti Vienkartinių, tikslinių, sąlyginių ir periodinių pašalpų skyrimo ir mokėjimo Ukmergės rajono savivaldybėje tvarkos aprašą.
NUSPRĘSTA: pritarti pateiktam sprendimo projektui.

2. Dėl Ukmergės rajono savivaldybės tarybos 2005 m. gegužės 25 d. sprendimo Nr. 7-91 „Dėl UAB „Ukmergės butų ūkis“ nereikalingo ir nenaudojamo ilgalaikio turto pardavimo taisyklių“ pripažinimo netekusiu galios.
Pranešėja – Daiva Gladkauskienė, Turto ir įmonių valdymo poskyrio vedėja.
Andrius Kalesnikas nusišalino nuo klausimo svarstymo ir sprendimo priėmimo dėl galimo interesų konflikto, kadangi klausimas susijęs su jo darboviete – UAB „Ukmergės butų ūkis“.
NUSPRĘSTA: pritarti pateiktam sprendimo projektui.
3. Dėl Ukmergės rajono savivaldybės tarybos 2019 m. rugsėjo 26 d. sprendimo Nr. 7-146 „Dėl Ukmergės rajono savivaldybės švietimo įstaigų didžiausio leistino pareigybių skaičiaus“ pakeitimo.
Pranešėjas – Vaidotas Kalinas, Švietimo ir sporto skyriaus vedėjas. 
Andrius Kalesnikas išsakė poreikį organizuoti atskirą komiteto posėdį Ukmergės rajono savivaldybės švietimo įstaigų struktūros klausimui nagrinėti. 
Diskutuota dėl galimybių vykdyti centralizuotą paslaugų pirkimą (elektros ir informacinių technologijų).
Sprendimas nepriimtas.

4. Dėl Ukmergės rajono kultūros ir kūrybinės veiklos skatinimo programos projektų vertinimo komisijos sudarymo.
Pranešėjas – Julius Zareckas, Kultūros ir turizmo skyriaus vyriausias specialistas, siūlė į Ukmergės rajono kultūros ir kūrybinės veiklos skatinimo programos projektų vertinimo komisijos sudėtį deleguoti vieną iš komiteto narių.
Andrius Kalesnikas siūlė Danutės Užkurėlytės kandidatūrą. Bendru sutarimu pritarta šiai kandidatūrai.
NUSPRĘSTA: pritarti pateiktam sprendimo projektui ir rekomenduoti Danutę Užkurėlytę įtraukti į Ukmergės rajono kultūros ir kūrybinės veiklos skatinimo programos projektų vertinimo komisijos sudėtį.
	
5. Dėl Ukmergės rajono savivaldybės 2020 m. kovo 26 d. sprendimo Nr. 7-61 „Dėl abonementinio mokesčio už ikimokyklinio ir priešmokyklinio amžiaus vaikų išlaikymo paslaugas Ukmergės rajono savivaldybės ugdymo įstaigose karantino laikotarpiu“ pripažinimo netekusiu galios.
Pranešėjas – Vaidotas Kalinas, Švietimo ir sporto skyriaus vedėjas.
Diskutuota dėl abonementinio mokesčio mokėjimo tvarkos.
NUSPRĘSTA: pritarti pateiktam sprendimo projektui.

Komitete taip pat svarstyta ir pritarta šiems sprendimų projektams: 

· Dėl Ukmergės rajono savivaldybės visuomenės sveikatos rėmimo specialiosios programos 2019 m. lėšų panaudojimo ataskaitos ir 2020 m. sąmatos patvirtinimo.
· Dėl žemės mokesčio lengvatų.
· Dėl Ukmergės rajono savivaldybės 2020 metų biudžeto patikslinimo.
· Dėl trumpalaikės paskolos ėmimo iš Lietuvos Respublikos valstybės biudžeto.
· Dėl Ukmergės rajono savivaldybės tarybos 2019 m. rugsėjo 26 d. sprendimo Nr. 7-124 ,,Dėl fiksuotų pajamų mokesčio dydžių ir lengvatų, taikomų įsigyjant verslo liudijimus, nustatymo“ pakeitimo.
· Dėl nekilnojamojo turto mokesčio tarifų nustatymo.
· Dėl Ukmergės rajono savivaldybės tarybos 2019 m. spalio 31 d. sprendimo Nr. 7- 152 „Dėl Vienkartinių, tikslinių, sąlyginių ir periodinių pašalpų skyrimo ir mokėjimo Ukmergės rajono savivaldybėje tvarkos aprašo patvirtinimo“ papildymo.
· Dėl projekto „Investicijos į UAB „Narbutas International“ plėtrą 2021–2029 m.“ pripažinimo regioninės svarbos projektu.
· Dėl pritarimo projekto „Baltse@nior 2.0“ veiklų įgyvendinimui.
· Dėl Ukmergės rajono savivaldybės turto perdavimo Ukmergės rajono savivaldybės administracijai valdyti, naudoti ir disponuoti juo patikėjimo teise.
· Dėl Ukmergės rajono savivaldybės turto perdavimo Ukmergės r. Taujėnų gimnazijai valdyti, naudoti ir disponuoti juo patikėjimo teise.
· Dėl prašymo perduoti Ukmergės miesto teritorijoje esančius valstybinės miškų ūkio paskirties žemės sklypus patikėjimo teise Ukmergės rajono savivaldybei.
· Dėl turto perėmimo iš likviduojamo Ukmergės rajono Rečionių universalaus daugiafunkcio centro ir jo perdavimo viešajai įstaigai Jaunimo laisvalaikio centrui.
· Dėl turto perėmimo iš likviduojamo Ukmergės rajono Balelių universalaus daugiafunkcio centro ir jo perdavimo Ukmergės rajono savivaldybės administracijai.
· Dėl sutikimo perimti valstybės turtą Ukmergės rajono savivaldybės nuosavybėn.
· Dėl Ukmergės rajono savivaldybės tarybos 2019 m. vasario 21 d. sprendimo Nr. 7-35 „Dėl viešame aukcione parduodamo Ukmergės rajono savivaldybės nekilnojamojo turto ir kitų nekilnojamųjų daiktų sąrašo patvirtinimo“ papildymo.
· Dėl nekilnojamųjų daiktų pirkimo savivaldybės vardu tvarkos aprašo patvirtinimo.
· Dėl Butų ir kitų patalpų savininkų bendrijų valdymo organų, jungtinės veiklos sutartimi įgaliotų asmenų ir savivaldybės vykdomosios institucijos paskirtų bendrojo naudojimo objektų administratorių veiklos, susijusios su įstatymų ir kitų teisės aktų jiems priskirtų funkcijų vykdymu, priežiūros ir kontrolės Ukmergės rajone taisyklių patvirtinimo.
· Dėl socialinio būsto išnuomojimo savivaldybės būsto nuomos sąlygomis.
· Dėl Ukmergės rajono savivaldybei nuosavybės teise priklausančio turto, Mokyklos g. 4, Petronių k., Siesikų sen., Ukmergės r., pripažinimo nereikalingu.
· Dėl savivaldybei nuosavybės teise priklausančio turto pripažinimo nereikalingu arba netinkamu (negalimu) naudoti, jo nurašymo ir likvidavimo.
· Dėl Ukmergės rajono savivaldybei nuosavybės teise priklausančio turto pripažinimo netinkamu (negalimu) naudoti.
· Dėl Mokinių priėmimo į Ukmergės rajono savivaldybės bendrojo ugdymo mokyklas tvarkos aprašo pakeitimo.
· Dėl Ukmergės švietimo įstaigų nuostatų patvirtinimo.
· Dėl Ukmergės rajono savivaldybės tarybos 2011 m. sausio 27 d. sprendimo Nr. 7-24 „Dėl mokslo metų pradžios ir trukmės nustatymo Ukmergės rajono neformaliojo švietimo mokyklose“ pakeitimo.
· Dėl Ukmergės rajono savivaldybės 2020–2022 metų neformaliojo suaugusiųjų švietimo ir tęstinio mokymosi veiksmų plano patvirtinimo ir jo įgyvendinimo koordinatoriaus paskyrimo.
· Dėl Ukmergės rajono savivaldybės tarybos 2013 m. gruodžio 19 d. sprendimo Nr. 7-340 „Dėl Atlyginimo už neformalųjį švietimą nustatymo Ukmergės sporto centre tvarkos aprašo patvirtinimo“ pakeitimo.
· Dėl Ukmergės rajono savivaldybės tarybos 2019 m. kovo 28 d. sprendimo Nr. 7-95 „Dėl Ukmergės meno mokyklos teikiamų neformaliojo švietimo paslaugų kainų nustatymo tvarkos aprašo patvirtinimo“ pakeitimo.
· Dėl Ukmergės rajono savivaldybės tarybos veiklos reglamento pakeitimo.
· Dėl pavedimo Ukmergės rajono savivaldybės kontrolės ir audito tarnybai.
______________________

Komiteto posėdžio metu daromas garso įrašas. Kilus abejonių dėl protokolo turinio, su posėdžio garso įrašu galima susipažinti Sekretoriate.



Posėdžio pirmininkas				Andrius Kalesnikas


Protokolą rašė 				Natalja Miklyčienė

